AFGØRELSE TRUFFET AF DET BLANDEDE EØS-UDVALG

Nr. 12/1999

af 29. januar 1999

om ændring af bilag XV (Statsstøtte) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

Bilag XV til aftalen blev ændret ved afgørelse nr. 20/98 truffet af Det Blandede EØS-Udvalg den 6. marts 1998(1).

Rådets forordning (EF) nr. 1540/98 af 29. juni 1998 om nye regler for støtte til skibsbygningsindustrien(2) bør indarbejdes i aftalen -

TRUFFET FØLGENDE AFGØRELSE:

Artikel 1

Teksten til punkt 1b (Rådets direktiv 90/684/EØF) i bilag XV til aftalen affattes således: "398 R 1540: Rådets forordning (EF) nr. 1540/98 af 29. juni 1998 om nye regler for støtte til skibsbygningsindustrien (EFT L 202 af 18.7.1998, s. 1).

Bestemmelserne i forordningen gælder i forbindelse med aftalen med følgende tilpasninger:

a) Udtrykket 'medlemsstat' erstattes med 'EF-medlemsstat eller EFTA-stat'

b) 'Kommissionen' erstattes med 'den kompetente tilsynsmyndighed jf. artikel 62 i EØS-aftalen'

c) udtrykket 'forenelig med fællesmarkedet' erstattes med 'forenelig med EØS-aftalen'

d) i artikel 1, litra e), erstattes udtrykket 'statsstøtte i henhold til traktatens artikel 92 og 93' med 'statsstøtte i henhold til EØS-aftalens artikel 61 og 62'

e) i artikel 2, stk. 2, erstattes udtrykket 'EF-retningslinjerne for statsstøtte til søtransportsektoren' med 'EF-retningslinjerne for statsstøtte til søtransportsektoren(3) og EFTA-Tilsynsmyndighedens proceduremæssige og materielle regler om statsstøtte, kapitel 24A om støtte til søtransportsektoren(4)'

f) i artikel 4, stk. 4, erstattes udtrykket 'de EF-bestemmelser' med 'de bestemmelser i EØS-aftalen'

g) i artikel 5, stk. 1, erstattes udtrykket 'Fællesskabets rammebestemmelser for statsstøtte til redning og omstrukturering af kriseramte virksomheder' med 'Fællesskabets rammebestemmelser for statsstøtte til redning og omstrukturering af kriseramte virksomheder(5) og EFTA-Tilsynsmyndighedens proceduremæssige og materielle regler for statsstøtte, kapitel 16 om støtte til redning og omstrukturering af kriseramte virksomheder(6)'

h) i artikel 7 erstattes udtrykket 'traktatens artikel 92, stk. 3, litra a)' og 'traktatens artikel 92, stk. 3, litra c)', med henholdsvis 'artikel 61, stk. 3, litra a)' og 'artikel 61, stk. 3, litra c)'

i) i artikel 7 erstattes udtrykket 'de gældende EF-retningslinjer om regionalstøtte' med 'de gældende EF-retningslinjer om regionalstøtte(7) og EFTA-Tilsynsmyndighedens proceduremæssige og materielle regler for statsstøtte, del VI, Regler om regionalstøtte(8)'

j) i artikel 8 erstattes udtrykket 'EF-rammebestemmelserne for støtte til forskning og udvikling' med 'EF-rammebestemmelserne for støtte til forskning og udvikling(9) og EFTA-Tilsynsmyndighedens proceduremæssige og materielle regler for statsstøtte, kapitel 14 om støtte til forskning og udvikling(10)'

k) i artikel 9 erstattes udtrykket 'fællesskabsrammebestemmelserne for statsstøtte til miljøbeskyttelse' med 'fællesskabsrammebestemmelserne for statsstøtte til miljøbeskyttelse(11) og EFTA-Tilsynsmyndighedens proceduremæssige og materielle regler for statsstøtte, kapitel 15 om støtte til miljøbeskyttelse(12)'

l) i artikel 10, stk. 1, erstattes udtrykket 'traktatens artikel 93' med 'EØS-aftalens artikel 62'. I artikel 10, stk. 2, erstattes udtrykket 'traktatens artikel 92' med 'EØS-aftalens artikel 61'."

Artikel 2

Teksterne til forordning (EF) nr. 1540/98 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 30. januar 1999, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Den anvendes fra den 1. januar 1999.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 29. januar 1999.

På Det Blandede EØS-udvalgs vegne

F. BARBASO

Formand

(1) EFT L 272 af 8.10.1998, s. 35.

(2) EFT L 202 af 18.7.1998, s. 1.

(3) EFT C 205 af 5.7.1997, s. 5.

(4) EFT L 316 af 20.11.1997, s. 23.

(5) EFT C 368 af 23.12.1994, s. 12.

(6) EFT C 38 af 5.2.1998, s. 19.

(7) EFT C 74 af 10.3.1998, s. 9.

(8) EFT L 111 af 29.4.1999, s. 46.

(9) EFT C 45 af 17.2.1996, s. 5.

(10) EFT L 245 af 26.9.1996, s. 20.

(11) EFT C 72 af 10.3.1994, s. 3.

(12) EFT L 231 af 3.9.1994, s. 1.